"S-a rupt blestemul!" Cum a reacționat presa din Ungaria după ce Sepsi a intrat dramatic în play-off
Cum a reacționat presa din Ungaria după ce Sepsi a intrat dramatic în play-off
"Dramă! Jucătorul lui Sepsi a fost lovit în cap, dar în minutul 92 a venit golul care a dus echipa în play-off", a titrat Nemzeti Sport.
"Sepsi a condus pentru mult timp Petrolul, dar gazdele au egalat cu puțin timp înainte de final. Totuși, jucătorii din Sfântu Gheorghe au găsit un răspuns în minutul 92, cu un gol care a dus echipa în play-off. Oaspeții nu au acuzat faptul că Darius Oroian a fost lovit în cap cu o brichetă aruncată din tribune în prima repriză.
Blestemul anilor pari a fost rupt de Sepsi. Până acum, echipa s-a calificat în play-off doar în anii impari.
Fanii lui Sepsi au stat cu sufletul la gură până în ultimul moment și au fost nevoiți să fie atenți și la celelalte patru rivale directe, însă toate rezultatele au fost favorabile oamenilor din Sfântu Gheorghe", au mai scris maghiarii.
- Sepsi a încheiat sezonul regulat pe locul 6, cu 43 de puncte.
- Sepsi va intra în play-off cu 22 de puncte și va înfrunta FCSB în prima etapă, pe Arena Națională.
Urmăriți SPORT.RO și pe Google News